Ofrimi i nën-granteve për zhvillimin e produkteve dhe shërbimeve për gratë ndërmarrëse fillestare në Veri dhe Jug të Mitrovicës

Thirrje e hapur për propozime të Grantit

**Numri i referencës: CBM-EURED/GRANTS/2016**

**Prill 2016**

Përmbajtja

[1. Historiku 3](#_Toc448351179)

[2. Hyrje 3](#_Toc448351180)

[3. Objektivat 6](#_Toc448351181)

[4. Fushëveprimi i ndërhyrjes 6](#_Toc448351182)

[5. Rregullat për këtë Thirrje për Propozime 7](#_Toc448351183)

[KRITERET E PËRGJITHSHME TË PËRFITIMIT 7](#_Toc448351184)

[KOHËZGJATJA E PROJEKTEVE 8](#_Toc448351185)

[SHUMAT E GRANTEVE 8](#_Toc448351186)

[PARTNERITETET 8](#_Toc448351187)

[NUMRI I APLIKACIONEVE DHE GRANTEVE PËR APLIKUESIT 8](#_Toc448351188)

[PRANUESHMËRIA E SHPENZIMEVE: SHPENZIMET QË MUND TË PËRFSHIHEN 9](#_Toc448351189)

[AKTIVITETET DHE SHPENZIMET E PAPRANUESHME 10](#_Toc448351190)

[QËNDRUESHMËRIA 11](#_Toc448351191)

[KRITERET E PËRZGJEDHJES 11](#_Toc448351192)

[DORËZIMI I PROJEKT PROPOZIMEVE 13](#_Toc448351193)

[ZBATIMI DHE MONITORIMI 13](#_Toc448351194)

[KËRKESAT E BRENDIMIT DHE DUKSHMËRISË 14](#_Toc448351195)

[INFORMACIONE SHTESË 15](#_Toc448351196)

[VLERËSIMI DHE PËRZGJEDHJA E APLIKACIONEVE 16](#_Toc448351197)

[SHTOJCAT 18](#_Toc448351198)

# 

# 1. Historiku

“Ambient përkrahës i biznesit për gratë fillestare në biznes në Veri dhe Jug të Mitrovicës” është projekt i zbatuar nga Community Building Mitrovica (CBM) dhe D&G Solutions. Projekti është financuar dhe menaxhuar nga Zyra e Bashkimit Evropian në Kosovë. Zbatimi i projektit ka filluar në janar të vitit 2014, dhe kohëzgjatja e projektit është 20 muaj.

Objektivi i përgjithshëm i projektit është dhënia e kontributit në përmirësimin e qëndrueshëm ekonomik dhe social në Veri dhe Jug të Mitrovicës përmes përfshirjes së grave në zhvillimin e sektorit privat. Objektiv specifik i projektit është krijimi i mjedisit mbështetës të biznesit për gratë ndërmarrëse fillestare në Veri dhe Jug të Mitrovicës.

Aktivitetet kryesore të projektit janë drejtuar në përmirësimin e kapaciteteve të grave për të hapur dhe drejtuar me sukses bizneset e tyre, dhënien e nën-granteve për zhvillimin e produktit/shërbimit të grave fillestare në ndërmarrësi në Mitrovicën veriore dhe jugore dhe zhvillimin e mekanizmave për sigurimin e mbështetjes së qëndrueshme për gratë ndërmarrëse në Mitrovicën veriore dhe jugore përmes mentorimit, këshillimit dhe mbështetjes sipas platformës së internetit.

Projekti punon drejt arritjes së tri rezultateve kryesore:

1. Rrjetëzimet lehtësuese dhe ndërtimi i kompetencave të grave fillestare në ndërmarrësi në Mitrovicën Veriore dhe Jugore;
2. Platforma e vendosur e mentorimit për gratë fillestare në Mitrovicën Veriore dhe Jugore; dhe
3. Prodhimi bashkëpunues dhe marketingu i mbështetur për gratë fillestare ndërmarrëse në Mitrovicën Veriore dhe Jugore.

Grupi i synuar i veprimit janë femrat fillestare në biznes nga Mitrovica Veriore dhe Jugore. Përfituesit final janë banorët e Mitrovicës Veriore dhe Jugore.

# 2. Hyrje

Prapavija e veprimit është rezultat i koordinimit të vazhdueshëm ndërmjet organizatave të shquara të shoqërisë civile (CBM Mitrovica dhe D&G Solutions, në tekstin e mëtejmë: Autoriteti Kontraktues) nga Mitrovica Veriore dhe Jugore, të cilat e kanë kuptuar rëndësinë e përfshirjes sa më shumë grave në sektorin privat, jo vetëm si mjet për rigjenerimin ekonomik për të dy fushat, por edhe si nxitje e pajtimit social dhe etnik. Është projektuar veprimi për të mbështetur përmbushjen e Strategjisë për Rajonin Ekonomik Veri, veçanërisht, prioritetin nr.2 - Përmirësimi i Mjedisit Konkurrues të Biznesit. Fuqizimi i grave për të marrë pjesë në mënyrë aktive në mjedisin konkurrues të biznesit dhe në përmirësimin e performancës së tyre ekonomike në rajonin e Veriut të Kosovës, përmes veprimeve të përbashkëta, forcimin e kapaciteteve, si dhe marketingun e produkteve. Objektivat e këtij Veprimi do të përmbushin qëllimin kryesor të Kornizës Afatmesme të Shpenzimeve të Kosovës (KASH) për futjen në funksion të kulturës për ndërmarrësi në përmirësimin e Burimeve Njerëzore dhe ringjalljen ekonomike.

Sipas Raportit të Progresit të BE-së për Kosovën për vitin 2013, bizneset konsiderojnë se mungesa e qasjes në financa, ndërprera e energjisë elektrike, konkurrenca e pandershme dhe korrupsioni janë pengesat kryesore për të bërë biznes. Administrata e dobët, furnizimi i pasigurt me energji elektrike dhe sundimi i pamjaftueshëm i ligjit kanë vazhduar të pengojnë zhvillimin e sektorit privat. Gjithashtu, ekziston një sektor i madh joformal që fuqizohet nga dobësitë në tatim, politikat e shpenzimeve dhe zbatimi i ligjit, si sfidë e madhe për rritjen ekonomike. Përfaqësimi i grave në sektorin publik dhe privat mbetet i ulët. Pjesëmarrja e grave në aktivitetin e biznesit mbetet mjaft e ulët. Në përgjithësi, aktiviteti dhe shkalla e ulët e punësimit, veçanërisht në mesin e grave, pjesëmarrje e madhe e sektorit joformal, dhe papunësia shumë e lartë mbeten shqetësime serioze për zhvillimin e përgjithshëm social-ekonomik të Kosovës.

Përllogaritjet tregojnë se janë më pak se 10% të femrave ndërmarrëse në gjithë popullsinë e ndërmarrësve. Kjo shifër është dukshëm më e vogël në krahasim me ekonomitë e zhvilluara perëndimore, ku pjesëmarrja e femrave ndërmarrëse është prej 25 - 45%. Qasja e kufizuar në teknologjitë e reja dhe shërbimet e papërshtatshme të tregut janë disa nga pengesat kryesore për zhvillimin ekonomik të bizneseve (të grave) në fushën e synuar. Një nga shkaqet për këtë mund të jetë edhe mungesa e organizimit grupor dhe mungesa e rrjetëzimeve dhe bashkëpunimit në mes të bizneseve në përgjithësi dhe në veçanti për bizneset e grave.

Territoret ku do të përqendrohet veprimi janë komunat që mbulojnë popullsi prej 130,000 njerëz, nga të cilët 17,000 janë serbë të Kosovës (në bazë të profileve të komunave, OSBE- shtator 2009). Rritja ekonomike është vërtetuar si mënyra më e mirë për të thyer rrethin vicioz të rrugës pa krye, politike dhe etnike. Me përfshirjen e më shumë grave në tregun e punës në Mitrovicë, veprimi do të forcojë rolin e grave në ndikim të revitalizimit ekonomik dhe pajtimin etnik midis Mitrovicës Veriore dhe Jugore. Kjo do të arrihet duke ndihmuar gratë të fillojnë bizneset e tyre, duke i lidhur me homologet e tyre me përvojë dhe duke lehtësuar marketingun dhe promovimin e produkteve dhe shërbimeve të tyre.

Grupet e synuara të veprimit janë femra fillestare në biznes nga komunat e Mitrovicës, të Veriut dhe Jugut. Janë përzgjedhur Gratë pasi që ato ende përballen me shumë barriera për të filluar një biznes apo për të zgjeruar bizneset ekzistuese. Pritet që 100 gra fillestare në biznes të bëjnë ngritjen e kapaciteteve, ndërsa 30 gra fillestare në biznes do të marrin nën-grante për përmirësimin e zhvillimit të produkteve dhe shërbimeve të tyre. Qëllimi i veprimit të propozuar është përmirësimi i aftësive të ulëta afariste të grave ndërmarrëse në Mitrovicën Veriore dhe Jugore, duke krijuar bashkëpunim më të ngushtë ekonomik dhe social me:

* Krijimin e një rrjeti të qëndrueshëm të mbështetjes së plotë rreth grave të angazhuara në aktivitete ekonomike (gratë mentorë me përvojë të mentorimit në biznes), me qëllim që gratë fillestare në biznes të njihen me aftësitë bazike të biznesit, marrëdhëniet e biznesit, marketingut dhe brendimit të produkteve të tyre;
* Rritja/përmirësimi i (vetë) punësimit, produktivitetit dhe kapacitetit gjenerues të të ardhurave të grave fillestare në biznes/biznese të reja;
* Rritjen e të hyrave të biznesit për gratë fillestare në biznes duke financuar projekte për rritjen e lartë dhe gjenerimit të punësimit në të dy fushat;
* Përmirësimin e bashkëpunimit ekonomik në mes Mitrovicës Veriore dhe Jugore;
* Kontributin në pajtimin e njerëzve nëpërmjet bashkëpunimit ekonomik dhe social.

Janë disa probleme specifike me të cilat përballen gratë në biznese në Mitrovicë dhe që do të trajtohen me këtë veprim. Së pari, një numër i vogël i femrave janë të përfshira në aktivitetet biznesore, për shkak të mungesës së mbështetjes dhe rrjeteve të dobëta të biznesit. Së dyti, ekziston mungesë e kapacitetit për t'u angazhuar me njëra-tjetrën dhe të këmbehen njohuritë dhe aftësitë për përmirësimin e biznesit. Së treti, mungesa e mentorimit të biznesit nga kolegët shpeshherë është shënuar si sfidë e madhe e femrave të cilat përballen edhe me sfida tradicionale dhe konservatore në rrethinat e Mitrovicës. Si pasojë e drejtpërdrejtë e kësaj situate, shumica e bizneseve nuk janë të qëndrueshme dhe fitimprurëse, dhe nuk mund të kontribuojnë në zhvillimin e rajonit. Së katërti, edhe pse prodhohen produkte me cilësi të mirë, bizneseve i’u mungojnë kapacitetet dhe financat për zhvillimin e produktit/shërbimit. Nevojat e veçanta të grupeve të synuara që duhet adresuar është informimi dhe mbështetja e tyre në prodhimin bashkëpunues dhe marketing, duke tejkaluar kufijtë ekzistues, sfidat dhe stereotipat.

Një komponentë e veçantë e mbështetjes për marketingun, brendimi dhe bashkëpunimi i përgjithshëm i grave fillestare/ndërmarrëseve në Mitrovicën Veriore dhe Jugore është dhënia e nën-granteve. Qëllimi kryesor i dhënies së nën-granteve është mbështetja e 30 grave të reja fillestare në biznes, idetë dhe planet biznesore e të cilave do të rezultojnë në rritje të madhe, duke rritur punësimin dhe duke rezultuar në pajtim ekonomik mes komuniteteve në Mitrovicën Veriore dhe Jugore.

Grantet për mbështetjen e bizneseve të sapoformuara që udhëhiqen nga gratë fillestare në bujqësi, shërbime dhe sektorë të prodhimit të lehtë në kuadër të projektit “Ambient përkrahës i biznesit për gratë fillestare në biznes në Mitrovicën Veriore dhe Jugore” do të jepet vetëm për blerjen e pajisjeve.

# 3. Objektivat

Objektiv i kësaj Thirrje të Hapur për Propozime të Granteve është të mbështesë zhvillimin e produktit/shërbimit të grave fillestare në biznes në Mitrovicën Veriore dhe Jugore. Rezultatet e pritshme që duhet të përmbushin projektet e dhëna janë: 1) Nën-grantet për 30 gra fillestare që fillojnë aktivitetet e biznesit (bizneset e regjistruara), 2) Monitorimi dhe vlerësimi i zbatimit të nën-granteve, dhe 3) Të gjeturat dhe rekomandimet për ndihmën e ardhshme financiare për gratë fillestare në biznes.

Objektiv i kësaj ndërhyrjeje është promovimi dhe të avokimi për gratë ndërmarrëse dhe vetëpunësimit, duke mbështetur krijimin e bizneseve fillestare në pronësi të grave dhe të drejtuara nga to.

# 4. Fushëveprimi i ndërhyrjes

Ndërhyrja duhet të kontribuojë në arritjen e rezultatit të dytë të projektit “Ambient përkrahës i biznesit për gratë fillestare në biznes në Mitrovicën Veriore dhe Jugore”: *Përkrahja e marketingut të grave fillestare ndërmarrëse në Mitrovicën Veriore dhe Jugore*. Grantet e dhëna sipas kësaj Thirrjeje të hapur për propozime të Granteve do të ofrojnë ndihmë të vogël financiare për gratë e përzgjedhura fillestare në ndërmarrësi në Mitrovicën Veriore dhe Jugore.

Autoriteti Kontraktues, me ndihmën e platformës së sapoformuar të grave mentoruese, do të përzgjedhë projektet më premtuese, me rritje më të lartë dhe gjenerim të punësimit që zbatohen nga gratë fillestare në biznes/ndërmarrëset. Në të njëjtën kohë, do të bëhet një thirrje për konsulencë për të ofruar konsulencë shtesë për marketing apo brendim të produkteve të grave ndërmarrëse dhe/ose si të rriten lidhjet e tyre biznesore.

Subjekti i kësaj Thirrjeje të Hapur për Propozime të Granteve është financimi i bizneseve të reja të përshtatshme që janë të regjistruar ligjërisht (shih më poshtë për detaje), në pronësi dhe të drejtuara nga gratë, me një ekuivalent prej 2,500 dhe deri në 7,500 euro për një grant, vetëm për blerjen e makinerive, pajisjeve dhe mallrave të qëndrueshme. Do të mbështeten deri në 30 gra fillestare në biznes, por numri përfundimtar mund të ndryshojë duke reflektuar disponueshmërinë e fondeve për këtë aktivitet.

Si aplikues i projektit “Ambient përkrahës i biznesit për gratë fillestare në biznes në Mitrovicën Veriore dhe Jugore”, Autoriteti Kontraktues do të shpërblej propozimet e zgjedhura të granteve, vlerësoj dhe miratoj ato përmes një procesi transparent dhe të strukturuar, të cilat adresojnë njërën nga fushat tematike dhe sektorët kyç:

* Shërbimet,
* Bujqësinë, dhe
* Prodhimtarinë e lehtë (prodhimtarinë e vogël)

# 5. Rregullat për këtë Thirrje për Propozime

## KRITERET E PËRGJITHSHME TË PËRFITIMIT

Të drejtë për aplikim në këtë Thirrje për Propozime për Grante kanë gratë e papunësuara. Nga këto gra të cilat do të jenë të suksesshme në këtë proces dhe do të nënshkruajnë kontratën e grantit, pritet të jenë vetë pronare dhe të drejtojnë biznesin. Gjithashtu, të drejtë të marrin pjesë në këtë thirrje kanë Bizneset e sapoformuara në pronësi të grave, subjektet e biznesit të të cilave nuk janë më të vjetra se 2 vjet nga dita e shpalljes së kësaj Thirrjeje.

Aplikuesi duhet të ketë qëndrim të përhershëm, të jetojë dhe të planifikojë për të punuar, në territorin e mbuluar administrativisht nga komunat e Mitrovicës së Jugut dhe Veriut. Aplikuesi mund të paraqesë vetëm një propozim për grant. Aplikuesit mund të jepet vetëm një grant. Do të merren parasysh vetëm bizneset në sektorët e prodhimit dhe të ofrimit të shërbimeve. Propozimet për bizneset e reja në tregti, prodhim dhe përpunim të duhanit, lotari apo dyqane të basteve, apo prodhim dhe tregtim të substancave, materialeve dhe produkteve të kontrolluara nga Ligji nuk do të merren parasysh e as nuk do të përkrahen. Do të mbështetet vetëm blerja e makinerive, pajisjeve dhe mallrave të qëndrueshme.

Kushtet tjera:

* Aplikuesit duhet të jenë drejtpërdrejt përgjegjës për përgatitjen dhe menaxhimin e veprimit me partnerët e tyre e jo të veprojnë si ndërmjetësues;
* Subjektet jo-fitimprurëse, organet publike dhe OJQ-të nuk kanë të drejtë të aplikojnë për grante në bazë të kësaj Thirrjeje për Propozime të Granteve;

## KOHËZGJATJA E PROJEKTEVE

Zbatimi i Sigurimit të nën-granteve për zhvillimin e produkteve dhe shërbimeve të grave fillestare në ndërmarrësi në Mitrovicën Veriore dhe Jugore do të zgjasë maksimalisht 3 (tre) muaj nga dita e përfundimit të procesit të nënshkrimit të kontratës për grant.

## SHUMAT E GRANTEVE

Shuma në dispozicion për grante do të jetë nga 2,500.00 EUR deri në 7,500.00 EUR.

Buxheti i përgjithshëm në dispozicion për këtë Thirrje për Projekt Propozime është 112,500.00 EUR.

Autoriteti Kontraktues nuk është i obliguar të shpenzoj të gjitha fondet në dispozicion për këtë aktivitet (112,500.00 EUR) dhe do të financojë vetëm projektet cilësore që plotësojnë kriteret specifike, të përzgjedhura në një proces transparent dhe konkurrues.

Çdo grant i kërkuar nga kjo Thirrje për Propozime duhet të jetë midis përqindjeve minimale dhe maksimale të shpenzimeve të pranueshme të veprimit:

* Përqindja minimale: 55% e totalit të kostos së vlerësuar të pranueshme të veprimit
* Përqindja maksimale: 100% e totalit të kostos së vlerësuar të pranueshme të veprimit

## PARTNERITETET

Partneriteti nuk është i lejuar. Çdo aplikues duhet të veprojë në mënyrë individuale.

## 

## NUMRI I APLIKACIONEVE DHE GRANTEVE PËR APLIKUESIT

Aplikuesi nuk mund të paraqesë më shumë se 1 aplikim për një lot sipas kësaj Thirrjeje për Propozime të Granteve.

Aplikuesit nuk mund t’i jepet më shumë se 1 grant sipas kësaj Thirrjeje për Propozime të Granteve.

## PRANUESHMËRIA E SHPENZIMEVE: SHPENZIMET QË MUND TË PËRFSHIHEN

**Shpenzimet e pranueshme**

Vetëm “shpenzimet e pranueshme” mund të mbulohen nga një grant. Kategoritë e shpenzimeve të pranueshme dhe jo të pranueshme janë dhënë më poshtë.

* Shpenzimet e pranueshme janë shpenzimet aktuale të bëra nga ana e përfituesit të grantit të cilat plotësojnë kriteret e mëposhtme:
* Ato janë shkaktuar gjatë kohëzgjatjes së veprimit;
* Ato janë cekur në buxhetin e përgjithshëm të vlerësuar;
* Ato janë shkaktuar në lidhje me veprimin që është subjekt i grantit dhe janë të nevojshme për zbatimin e veprimit;
* Ato janë të identifikueshme dhe të verifikueshme, veçanërisht pasi janë regjistruar në regjistrat e kontabilitetit të përfituesit dhe janë përcaktuar në përputhje me standardet e kontabilitetit në Kosovë dhe në pajtim me praktikat e zakonshme të shpenzimeve të kontabilitetit të përfituesit;
* Ato janë në përputhje me kërkesat legjislacionit tatimor dhe social në fuqi.

Vetëm Shpenzimet e blerjes së makinerive, pajisjeve dhe mallrave të qëndrueshme do të konsiderohen si të pranueshme. Çfarëdo shpenzim tjetër do të konsiderohet si jo i pranueshëm dhe nuk do të merret parasysh e as nuk do të miratohet.

**Shpenzimet e papranueshme**

Shpenzimet e mëposhtme nuk janë të pranueshme:

* borxhet dhe pagesat e shërbimit të borxhit (interesi);
* dispozitat për humbje ose detyrime të mundshme në të ardhmen;
* shpenzimet e deklaruara të grantit nga Përfituesja (et) dhe financuar nga ndonjë veprim tjetër apo program i punës që merr një grant të Sindikatës (përfshirë edhe përmes EDF);
* blerja e tokës ose ndërtesave, përveç kur është e nevojshme për zbatimin e drejtpërdrejtë të veprimit, dhe në këtë rast pronësia duhet të transferohet te përfituesit përfundimtarë dhe/ose Përfitueses(ve) lokale, më së voni deri në fund të veprimit;
* humbjet nga këmbimi valutor;
* kreditë për palët e treta përveç nëse specifikohet ndryshe me Kushtet e Veçanta;
* shpenzimet për shkëmbime, ngarkime dhe humbje gjatë këmbimit që lidhen me ndonjë nga llogaritë specifike përbërëse në euro, si dhe shpenzime tjera plotësisht financiare;
* taksat, duke përfshirë edhe tatimin mbi vlerën e shtuar;
* blerja e pajisjeve së dorës së dytë dhe/ose të përdorura;
* gjobat, ndëshkimet financiare dhe shpenzimet nga procesi gjyqësor;
* kontributet në natyrë;
* shpenzimet operative;
* shpenzimet e garancive bankare dhe detyrime të ngjashme;
* tarifat doganore ose të importit, ose ndonjë detyrim tjetër.

**Kontributet në natyrë**

Kontributet në natyrë nënkuptojnë ofrimin e mallrave apo shërbimeve për një Përfituese (et) falas nga një palë e tretë. Pasi që kontributet në natyrë nuk përfshijnë asnjë shpenzim për Përfituesen (et), partneren (et) ose ortaken (et), ato nuk janë shpenzime të pranueshme.

Kontributet në natyrë nuk mund të trajtohen si bashkëfinancim.

Megjithatë, nëse përshkrimi i veprimit të propozuar përfshin kontribute në natyrë, kontributet duhet të bëhen.

## 

## AKTIVITETET DHE SHPENZIMET E PAPRANUESHME

Projektet dhe/ose aktivitetet në vijim do të peshojnë pak në vlerësimin dhe shpenzimet e cekura më poshtë nuk do të konsiderohen të pranueshme:

* + - * Projektet që në mënyrë eksplicite nuk merren me temat e cekura më sipër
      * Projektet që synojnë mbushjen e çfarëdo boshllëku financiar nga aktivitetet në vazhdim e sipër
      * Aktivitetet që mund të financohen në mënyrë më të përshtatshme nga burime të tjera të financimit
      * Aktivitetet ku një pjesë e konsiderueshme e buxhetit mbulon shpenzimet rrjedhëse dhe/ose shpenzimet e personelit
      * Udhëtimet, furnizimet me ushqim dhe/ose shpenzimet e shërbimeve të konferencës që nuk gjenden në arsyetimin e projektit
      * Projektet e fokusuara në kërkime, apo aktivitete promovuese pa rezultate konkrete
      * Blerjet e zgjeruara të harduerit/softuerit pa bazë të vërtetë në arsyetimin e projektit
      * Zërat nga buxheti, përfshirë shpenzimet e zyrës, tarifat dhe mëditjet, tashmë të financuara nga burime tjera (projekte tjera, organizata tjera - publike apo civile, etj.)
      * Të gjitha shpenzimet që vijnë para fillimit të projektit ose që ndodhin pas mbylljes së projektit
* Ngjarje me karakter thjesht fetar apo politik;
* Veprimet që merren me sponzorime për seminare, konferenca, kongrese;
* Veprimet që u përkasin vetëm ose kryesisht për bursa individuale për studime, hulumtime ose kurse të trajnimit;
* Shpenzimet operative të organizatave aplikuese;
* Borxhet dhe detyrimet;
* Veprimet të cilat përbëhen ekskluzivisht ose kryesisht nga shpenzimet kapitale, siç janë infrastruktura, toka, pajisjet;
* Veprimet me qëllim të mbledhjes së fondeve ose nxitjes së dukshmërisë së aplikuesit apo partnerit (eve) të saj);
* Veprimet që mbështesin drejtpërdrejtë partitë politike.

## 

## QËNDRUESHMËRIA

Nga aplikuesi pritet që në mënyrë të qartë të demonstrojë në Aplikacion se si projekti do të vazhdojë të funksionojë, pasi të mbyllet zyrtarisht granti. Qëndrueshmëria do të peshojë në mënyrë të konsiderueshme gjatë vlerësimit të projektit.

## KRITERET E PËRZGJEDHJES

Propozimet do të përzgjidhen bazuar në vlerësimin e aspekteve të tyre të ndryshme, duke përfshirë si më poshtë:

* Rëndësia e propozimit për objektivat e Thirrjes
* Plani i propozuar i biznesit
* Qëndrueshmëria e projektit të propozuar
* Propozim-Buxheti dhe kosto-efektiviteti i saj

Autoriteti kontraktues rezervon të drejtën që të ketë fjalën e fundit për rezultatet e procesit të përzgjedhjes.

Komisioni i vlerësimit do të hartojë listën e propozimeve të granteve të përzgjedhura për financim të mundshëm. Përgjegjësia për vendim përfundimtar do ti mbetet Autoritetit Kontraktues. Propozimet për grante që do të shpërblehen do të zgjidhen përmes një procesi konkurrues. Është planifikuar të shpërblehen minimum 30 biznese të reja.

Komisioni vlerësues do të vlerësojë pikat në vijim kur të bëjë vlerësimet e propozimeve të granteve:

* Projekti propozimi tregon se organizata ka ekspertizë të mjaftueshme, aftësi dhe burime njerëzore për zbatimin e projektit.
* Organizata tregon se kupton qartë çështjen themelore që projekti synon të adresojë dhe është në gjendje të artikulojë atë në mënyrë specifike dhe të qartë.
* Ideja dhe qasja e projektit janë të reja, por të jenë në gjendje të përfundojnë gjatë periudhës së programit.
* Buxheti i projektit është i organizuar mirë, i detajuar dhe i arsyeshëm. Nuk ka linja buxhetore të emërtuara “shpenzime të ndryshme“.
* Buxheti tregon se organizata i ka kushtuar kohë planifikimit dhe vlerësimit të shpenzimeve aktuale lidhur me projektin në vend të ofrimit të vlerësimeve të përafërta.
* Organizata ka artikuluar qartë se si do të vlerësojë dhe të masë performancën e vet gjatë tërë fazës së planifikimit të biznesit duke përdorur mjete konkrete sasiore dhe cilësore të vlerësimit.
* Projekt Propozimi përshkruan qartë qasjen që do të përdoret për të siguruar qëndrueshmërinë maksimale të rezultateve të projektit pas përfundimit të tij.

Bilanci etnik dhe gjeografik do të merret parasysh gjatë përzgjedhjes së aplikantëve që do të marrin grantin dhe komunat që do të monitorohen. Vetëm propozimet e granteve të paraqitura nga aplikantët që kanë ndjekur trajnimet për ndërtimin e kapaciteteve në kuadër të projektit “Ambienti përkrahës i biznesit për gratë fillestare në biznes në Mitrovicën Veriore dhe Jugore” do të konsiderohen për vlerësim.

Propozimi i Grantit do të hidhet poshtë nëse nuk është dorëzuar në përputhje me kërkesat dhe kriteret e kësaj Thirrjeje, ose është i paplotë, ose është dorëzuar pas afatit. Ky vendim do të jetë përfundimtar.

## DORËZIMI I PROJEKT PROPOZIMEVE

Propozimet për grante mund të dorëzohen në gjuhën shqipe, serbe ose angleze dhe duhet të përmbajnë dosjet e mëposhtme të aplikimit:

* Planin e biznesit
* Pro-faturat për makineri, pajisje ose mallra të qëndrueshme të kërkuara në propozim
* CV-ja e aplikuesit

Dokumentet e tjera të nevojshme janë të shënuara në Listën e dokumenteve të kërkuara. Mos dorëzimi i cilido nga këto dokumente do të thotë përjashtim i menjëhershëm nga aplikimi.

Çdo mospërputhje e madhe në formularin e aplikimit (p.sh shumat e cekura në buxhet janë në kundërshtim me ato të cekura në formularin e aplikimit) mund të rezultojë në refuzimin e aplikacionit.

Propozimet për grante duhet të dorëzohen si 1) dy kopje të printuara të të gjitha dosjeve të aplikimit, dhe 2) në formë elektronike, të gjitha dosjet e aplikimit, në një CD. Kopjet e printuara të dosjeve të aplikimit duhet të jenë të lidhura dhe të kenë vule origjinale dhe nënshkrimet në vendet e duhura. Aplikacionet e shkruara me dorë nuk do të pranohen.

## 

## ZBATIMI DHE MONITORIMI

Autoriteti kontraktues do të monitorojë zbatimin e kontratave të shpërblyera të grantit. Autoriteti Kontraktues do të kryejë prokurimin e të gjitha pajisjeve të dhëna për përfituesit e granteve nga kjo Thirrje. Pajisjet e blera nga Autoriteti Kontraktues do të jepen përfituesve të granteve në dispozicion dhe përdorim. Gjithashtu, pronësia e pajisjeve të blera nga Autoriteti Kontraktues do të transferohet tek përfituesit e granteve.

Vetëm personat juridikë të regjistruar kanë të drejtë të shpërblehen me pajisje. Në rast se granti i është dhënë personit privat - aplikuesit, ky person obligohet të regjistrojë subjektin afarist në Agjencinë e Regjistrimit të Bizneseve të Kosovës jo më vonë se 15 ditë nga dita e nënshkrimit të kontratës së grantit. Nëse personi të cilit i është dhënë granti nuk arrin të përmbush këtë obligim, kontrata e grantit mund ti ndërpritet dhe t’i jepet kandidates tjetër nga lista rezervë.

Përfituesit e granteve duhet të monitorojnë projektet e tyre dhe të mbajnë shënimet përkatëse, përfshirë edhe foto nëse duhet. Përfituesit nuk mund të shesin, dhurojnë ose tjetërsojnë pajisjet e dhëna në çfarëdo mënyre tjetër për një periudhë 7 vjeçare. Përfituesi i grantit pritet të dorëzojë raportin përfundimtar mbi aktivitetet e kryera në fund të projektit.

## KËRKESAT E BRENDIMIT DHE DUKSHMËRISË

Nga aplikuesi i suksesshëm pritet t’i përmbahet kërkesave të komunikimit dhe dukshmërisë të përcaktuara nga Autoriteti Kontraktues. Autoriteti kontraktues do t’u sigurojë përfituesve të granteve udhëzimet e duhura dhe informacione të tjera para fillimit të zbatimit të projektit.

Këto kërkesa mbulojnë identitetin e shkruar dhe pamor të Bashkimit Evropian, projektit “Ambienti përkrahës i biznesit për gratë fillestare në biznes në Mitrovicën Veriore dhe Jugore”, Autoriteti Kontraktues, dhe ata që aplikojnë duhet të printojnë materialin elektronik apo çfarëdo material tjetër, prezantim, baner, ftesë, shenjë, pllakë ose mallrat e blera me fonde të siguruara nga donatorët dhe të menaxhuara nga Autoriteti Kontraktues dhe Zyra e Bashkimit Evropian në Kosovë.

**AFATI PËR DORËZIMIN E PROJEKT PROPOZIMEVE**

Afati i fundit për dorëzimin e aplikacioneve është 18 maji 2016 siç dëshmohet nga data e dërgimit, vulës postare ose nga data e dokumentit të depozitimit. Në rastin e dorëzimit me dorë, afati i fundit për pranim është në ora 16:00 sipas kohës lokale siç dëshmohet nga fletëpranimi i nënshkruar dhe data e shënuar. Aplikacioni i dorëzuar pas afatit nuk do të merret parasysh.

Aplikacionet duhet të dorëzohen në një zarf të mbyllur me postë të regjistruar, shërbime private korriere ose me dorëzim me dorë (Dorëzuesit do ti jepet një vërtetim i nënshkruar dhe me datë të pranimit) në adresën e mëposhtme:

***Community Building Mitrovica***

Shtëpia e OJQ-ve, Isa Boletini/Zona e Mirëbesimit, Mitrovica Jugore 40000, Kosovë

Ose si alternativë:

***D&G Solutions***

Rr. Rudarske cete 83, Mitrovica Veriore, Kosovë

Aplikacionet e dërguara me çdo mjet tjetër (p.sh me faks ose me e-mail) ose të dërguara në adresë tjetër do të refuzohen. Aplikacionet duhet të dorëzohen në madhësi origjinale A4, të lidhura. Formulari i plotë i aplikimit dhe dokumentet tjera të nevojshme duhet të jenë gjithashtu në formë elektronike (CD-Rom) në një dosje të veçantë dhe të vetme (d.m.th formulari i plotë i aplikimit nuk duhet të ndahet në disa dosje të ndryshme). Formati elektronik duhet të përmbajë saktësisht të njëjtën kërkesë si versioni në letër.

Lista kontrolluese (bashkëngjitur në Shtojcë) dhe Deklarata nga aplikuesi (bashkangjitur në formularin e planit të biznesit), duhet të kapet veç e veç dhe të mbyllet në zarf. Zarfi i jashtëm duhet të ketë numrin e referencës dhe titullin e Thirrjes për Propozime të Grantit, së bashku me emrin e plotë dhe adresën e aplikuesit, dhe fjalët “Të mos hapet para sesionit të hapjes”.

Aplikuesit duhet të verifikojnë se aplikacioni i tyre është i plotë duke përdorur listën kontrolluese. Aplikacionet e pakompletuara mund të refuzohen.

## 

## INFORMACIONE SHTESË

Sesion informimi mbi këtë Thirrje për Propozime të Grantit do të mbahet gjatë muajit prill 2016 dhe data e saktë, vendi dhe koha do të publikohen në faqen e internetit Community Building Mitrovica: [www.cbmitrovica.org](http://www.cbmitrovica.org).

Pyetjet mund të dërgohen me e-mail ose me faks jo më vonë se 15 ditë para afatit të fundit për dorëzimin e aplikacioneve në adresën e mëposhtme, duke treguar në mënyrë të qartë referencën e Thirrjes për Propozime të Granteve:

E-mail adresa: [info@cbmitrovica.org](mailto:info@cbmitrovica.org), Numri i faksit: +381 28 530 335

Autoriteti Kontraktues nuk ka asnjë detyrim për të dhënë sqarime në pyetjet e marra pas kësaj date. Përgjigjet do të jepen jo më vonë se 11 ditë para afatit të fundit për dorëzimin e aplikacioneve. Për të siguruar trajtim të barabartë të aplikuesve, Community Building Mitrovica nuk mund të japë opinion paraprak për pranueshmërinë e aplikuesve, partnerëve apo bashkëpunëtorëve, një veprim ose aktivitet të veçantë.

Pyetjet që mund të jenë relevante për aplikuesit tjerë, së bashku me përgjigjet dhe njoftimet tjera të rëndësishme në rrjedhën e procedurës së vlerësimit, do të publikohen në faqen e internetit të Autoritetit Kontraktues sipas nevojës. Prandaj është e këshillueshme që të konsultoheni me faqen e internetit të cekur më lart rregullisht në mënyrë që të jeni të informuar për pyetjet dhe përgjigjet e publikuara.

## 

## VLERËSIMI DHE PËRZGJEDHJA E APLIKACIONEVE

Aplikacionet do të shqyrtohen dhe vlerësohen nga Autoriteti Kontraktues me ndihmën e mundshme të vlerësuesve të jashtëm. Të gjitha veprimet e paraqitura nga aplikuesit do të vlerësohen sipas hapave dhe kritereve të mëposhtme.

Nëse gjatë ekzaminimit të aplikacioneve zbulohet se veprimi i propozuar nuk i plotëson kriteret e përshtatshmërisë së deklaruar, aplikacioni do të refuzohet vetëm mbi këtë bazë.

Do të vlerësohet si në vijim:

* Pajtueshmëria me afatin e dorëzimit. Nëse afati nuk është plotësuar, aplikacioni do të refuzohet automatikisht.
* Aplikacioni i përmbush të gjitha kriteret e specifikuara në pikat 1-5 të Listës Kontrolluese. Nëse ndonjë nga informacionet e kërkuara mungon ose është i pasaktë, aplikacioni mund të refuzohet vetëm mbi këtë bazë dhe aplikacioni nuk do të vlerësohet më tej.

Aplikacionet që kalojnë kontrollin e parë administrativ do të vlerësohen për rëndësinë dhe dizajnin e veprimit të propozuar.

Pasi të vlerësohen të gjitha aplikacionet, do të hartohet lista me veprimet e propozuara të renditura në bazë të rezultatit të tyre të përgjithshëm. Pas vlerësimit të aplikacioneve, Autoriteti Kontraktues do t’i dërgojë letra të gjithë aplikuesve, duke treguar nëse kërkesa e tyre është dorëzuar brenda afatit, duke i informuar ata për numrin e referencës që u është ndarë, nëse aplikacioni është vlerësuar dhe rezultatet e atij vlerësimi.

Cilësia e aplikacioneve, përfshirë buxhetin e propozuar dhe kapacitetin e aplikuesit, partnerëve dhe bashkëpunëtorëve do të vlerësohen duke përdorur kriteret e vlerësimit në tabelën e vlerësimit më poshtë. Ekzistojnë dy lloje të kritereve të vlerësimit: e përzgjedhjes dhe kriteret e shpërblimit-dhënies.

**Kriteret e përzgjedhjes** ndihmojnë në vlerësimin e aplikuesit dhe kapaciteteve operacionale si dhe për të siguruar që ato:

* kanë burime të qëndrueshme dhe të mjaftueshme për të ruajtur aktivitetin e tyre gjatë gjithë veprimit të propozuar;
* kanë kapacitet menaxhues, kompetenca profesionale dhe kualifikimet e kërkuara për të përfunduar me sukses veprimin e propozuar. Kjo vlen edhe për çdo partnerë dhe bashkëpunëtorë të aplikuesve.

**Kriteret e dhënies** ndihmojnë në vlerësimin e cilësisë së aplikacioneve në lidhje me objektivat dhe prioritetet, si dhe dhënien e granteve për projekte të cilat rrisin efektivitetin e përgjithshëm të Thirrjes për Propozime të Granteve. Ato ndihmojnë për të përzgjedhur aplikacionet për të cilat Autoriteti Kontraktues mund të jetë i sigurt se do të jenë në përputhje me objektivat dhe prioritetet e saj. Ato mbulojnë rëndësinë e veprimit, konsistencën e tij me objektivat e Thirrjes për Propozime të Grantit, cilësinë, ndikimin e pritshëm, qëndrueshmërinë dhe kost-efektivitetin.

Aplikacionet do të kenë një rezultat të përgjithshëm prej 50 pikëve duke përdorur zbërthimet në tabelën e vlerësimit më poshtë. Vlerësimi gjithashtu do të kontrollojë përputhshmërinë me udhëzimet për aplikacionet, të cilat mund të gjenden në Formularin e Aplikimit.

Kriteret e vlerësimit janë zbërthyer në tituj dhe nëntituj. Çdo nëntitulli do ti jepen pikë mes të 1 dhe 10.

|  |  |  |
| --- | --- | --- |
| **Seksioni** | **Pikët maksimale** | **Pikët e dhëna** |
| **1. Kapaciteti financiar dhe operacional** | **10** |  |
| 1.1 A ka aplikuesi përvojë të mjaftueshme profesionale/të punës në lidhje me këtë projekt? | 10 |  |
| **2. Relevanca** | **40** |  |
| 2.1 Sa është përcaktuar mirë qëllimi i projektit? | 10 |  |
| 2.2 Sa janë të qarta dhe të arritshme/realiste aktivitetet e planifikuara? | 20 |  |
| 2.4 Sa janë të matshme rezultatet e projektit? | 10 |  |
| **3. Qëndrueshmëria** | **40** |  |
| 4.1 A ka gjasa që aktiviteti të përsëritet pas skadimit të afatit të grantit? | 10 |  |
| 4.2. Efektet e projektuara financiare të biznesit. | 15 |  |
| 4.3 A është i qëndrueshëm biznesi që financohet? | 15 |  |
| **5. Buxheti dhe kost-efektiviteti** | **10** |  |
| 5.1 A është raporti mes shpenzimeve të vlerësuara dhe rezultateve të pritura i kënaqshëm? | 5 |  |
| 5.2 A janë shpenzimet e propozuara të nevojshme për zbatimin e veprimit? | 5 |  |
| **Rezultati i përgjithshëm maksimal** | **100** |  |

Pas vlerësimit, do të hartohet një tabelë që përmban renditjen e aplikuesve sipas rezultatit të tyre dhe brenda kufijve të fondeve në dispozicion. Përveç kësaj, do të hartohet një listë rezervë me të njëjtat kritere nëse do të ketë më shumë fonde në dispozicion gjatë periudhës së vlefshmërisë së listës rezervë.

Çdo aplikacion i refuzuar do të zëvendësohet nga tjetër aplikacion më i mirë i radhës në listën rezervë që bie brenda financave në dispozicion.

## 

## SHTOJCAT

* Forma e Planit të biznesit
* Lista kontrolluese
* Lista e dokumenteve mbështetëse
* shablloni I CV-së